L-Armata Iżraeljana qalet li arrestat mat-80 Palestinjan f’ħidma biex jinstabu tliet adoloxxenti Iżraeljani li kienu rrapurtati nieqsa fix-Xatt tal-Punent. Iżrael qal li t-tliet adoloxxenti inħatfu minn grupp terroristiku. L-istudenti kienu rrapurtati nieqsa nhar il-Ħamis fin-naħa ta’ fuq ta’ Hebron waqt li kienu sejrin id-dar wara l-lezzjonijiet. L-għibien ta’ dawn l-adoloxxenti qed jitqies bħala tfixkil fir-relazzjonijiet bejn l-Iżraeljani u l-Palestinjani minn meta tħabbru l-isforzi lejn Gvern t’għaqda Palestinjan f’April li għadda.